35 



Reret ka kaler teu aja, reret ka wetan teu aja, ka koeion teu aja, ana ret ka 

 kidoel noe perang geus pada sitarandjang di laoetan. 



Ari tjek Soemoer Bandoeng: „tah, geuning noe perang geus taja elinganana, 

 di laoetan geus pada sitarandjang; mangga teteh, oerang saroesoel bae ka laoetan kidoel". 

 Saoer Nimbang Waringin: „mangga atoeh, eteh mah ngiringan bae". 

 Enggal seblak pananganna, 

 panangan di sidakepkeun, 

 sampean ditanghoendjarkeun, 

 inditna ti pangtjalikan, 

 panangan sidakep keneh, 

 koleang ninggangkeun andjeun, 

 nja eta ti mega malang, 

 manggih moending rarakitan, 

 manggih koeda papasangan, 

 djeung lantoeng loehoereun goenoeng, 

 katjatjang handapeun mega, 

 pahiri-hiri djeung geuri, 

 paheula-heula djeung heulang, 

 tanding djogdjog moro bodjong, 

 kadantja megat raratan, 

 geus soemping laoetan kidoel, 

 seblak anoe tapak kantjang, 

 tapak kantjang di sagara, 

 njandak anoe eukeur perang, 

 pada njandak hidji sewang, 

 dina kikisik sagara. 

 Barang Langen Sari ditewak koe raina Njai Soemoer Bandoeng, njaoer bari 

 ngabentak, pokna: „sot lesotkeun, tjag etjagkeun, moen djoerig geura njingkir, 

 moen setan geura njingkah." 



Tembalna anoe geulis Soemoer Bandoeng: „in! ieu mah lain djoerig, lain 

 setan, poegoeh doeloerna, abdi teh Soemoer Bandoeng; engkang, tjing meugeus 

 perang teh." 



Ti dinja Langen Sari eling, enggal toeloej njaoer pokna: „soegan teh lain 

 maneh anoe geulis Soemoer Bandoeng". 



Toeloej pada darangdan Langen Sari djeung Kalang Soetra, seblak notot pa- 

 nganggo sapangadeg sewang. 



Sanggeus dangdan, Langen Sari njaoer ka Soemoer Bandoeng, pokna: „Njai, 

 saha noe taloek?" 



Wangsoelna Soemoer Bandoeng: „Nimbang Waringin noe taloek, omongna teh 

 kieu: „dek titip salaki, njelehkeun tjaroge, tah, djadi perkara peperangan engkang 

 ajeuna oerang boebarkeun bae." „Soemangga, oerang maroelih ka nagara Koeta 

 Waringin". 



Koleang angkat maroelih, 

 mendoeng bari papajoengan, 



